text: 蔡一熊，字齊璜，福建泉州府惠安縣人，明朝政治人物。生平.萬曆三十七年丙辰科進士，初授碭山知縣，多實政，碭濱大河，洪水氾濫，熊百計捍禦，河不為害。歲大旱，熊終日向城隍虔禱，祝曰：聖人且以六事自責，此旱乃我之罪，加於我，勿苦我民。祝畢，甘霖大霈。蝗飛蔽空，民甚彷徨，熊復跪禱於天，蝗輒他徙。時雜役繁興，事尚操切，士民往往破產，熊為汰其煩冗，與民休息。且性淳樸，服御俱歸簡約，風俗為之一變。擢官戶部主事，士民留之不獲，乃立生祠，復肖像以祀之，黃運泰為之記。
metadata: erhwenkuo/wikipedia-zhtw
metadata: 蔡一熊
metadata: https://zh.wikipedia.org/wiki?curid=7414988